**Zápisnica**

**z vyhodnotenia vyhlásenia 4. kola elektronickej aukcie**

**na predaj nehnuteľností nachádzajúcich sa**

**v obci Trenčianska Teplá, kat. územie Trenčianska Teplá**

 konaného dňa 28.11.2022 o 10.00 hod. v sídle

 Národného poľnohospodárskeho a potravinárskeho centra

 (zápisnica je súčasne prezenčnou listinou)

**Prítomní:**

Ing. Adriana Čeligová – predseda komisie

JUDr. Sylvia Cabadajová – člen komisie

Ing. Lucia Korgová – člen komisie

Národné poľnohospodárske a potravinárske centrum so sídlom Hlohovecká 2, 951 41 Lužianky (ďalej len „NPPC“) je v zmysle zákona č. 278/1993 Z.z. o správe majetku štátu v znení neskorších predpisov (ďalej len „Zákon o správe majetku štátu“) správcom nehnuteľného majetku štátu, v podiele 1/1, nachádzajúceho sa v obci Trenčianska Teplá, okres Trenčín, katastrálne územie Trenčianska Teplá, zapísaného na liste vlastníctva č. 2315 ako:

Stavby:

Súpis. číslo na parcele popis stavby

863 3578/40 administratívna budova

863 3578/15 sklad olejov

863 3578/16 dielne a garáže

863 3578/29 sýpka

863 3578/19 koniareň

863 3578/37 senník

863 3578/21 ovčín II

863 3578/20 prístr. na letn. výb.

863 3578/18 ovčín I

863 3578/24 ovčín III

863 3578/36 ovčín JUZO 15

863 3578/22 sklad mech. prostr.

863 3578/17 vrátnica, váha

(ďalej spolu ako „Nehnuteľnosti“).

Uvedený nehnuteľný majetok bol na základe ponukového konania v zmysle Zákona o správe majetku štátu ponúknutý štátnym rozpočtovým a príspevkovým organizáciám. Do stanoveného termínu žiadna z oslovených rozpočtových a príspevkových organizácií neprejavila záujem o ponúknutý nehnuteľný majetok. V zmysle Zákona o správe majetku štátu bol prebytočný nehnuteľný majetok ponúknutý na predaj formou elektronickej aukcie.

NPPC ako správca majetku štátu zverejnil dňa 25.04.2022 v registri elektronických aukcií na [www.ropk.sk](http://www.ropk.sk) oznámenie o vyhlásení 1. kola elektronickej aukcie. Nakoľko v lehote stanovenej na doručenie cenových ponúk sa neprihlásil žiadny záujemca, NPPC ako správca majetku štátu vyhlásil 2.kolo elektronickej aukcie. Do 2.kola vyhlásenia elektronickej aukcie sa rovnako neprihlásil žiadny záujemca. Následne NPPC ako správca majetku štátu vyhlásil dňa 12.7.2022 3.kolo elektronickej aukcie. Do 3. kola elektronickej aukcie sa neprihlásil žiadny záujemca.

Komisia pre vyhodnotenie výsledkov vyhlásenia 4.kola elektronickej aukcie v zmysle § 8aa ods. 4 Zákona o správe majetku štátu konštatuje nasledovné:

**I.**

NPPC ako správca majetku štátu v súlade s ustanovením § 8aa ods.3 zákona zverejnil dňa 19.10.2022 v registri elektronických aukcií na [www.ropk.sk](http://www.ropk.sk) oznámenie o vyhlásení 4. kola elektronickej aukcie na predaj Nehnuteľností, pričom primeraná cena stanovená znaleckým posudkom bola s poukazom na ustanovenie § 8a ods.8 zákona o správe majetku štátu znížená o 60% t.j. na sumu vo výške 142.800,-€

Začiatok lehoty na predkladanie ponúk bol stanovený na 20.10.2022.

Koniec lehoty na predkladanie ponúk bol stanovený na 21.11.2022.

Správca požadoval zloženie finančnej zábezpeky vo výške 6000,- €.

Do 4. kola elektronickej aukcie na predaj vyššie uvedených Nehnuteľností sa v lehote stanovenej na doručenie cenových ponúk prihlásili dvaja záujemcovia. Každý zo záujemcov uhradil v stanovenom termíne aj zábezpeku v požadovanej výške.

Po otvorení obálok s doručenými cenovými ponukami, správca zostavil nasledovný zoznam cenových ponúk:

|  |  |
| --- | --- |
| **Záujemca** |  **Ponúknutá cena** |
| 1. záujemca | 142.800,- € |
| 2. záujemca | 142.800,- € |

Záver:

Vzhľadom k tomu, že obidve doručené cenové ponuky spĺňali podmienky stanovené Zákonom o  správe majetku štátu na vyhlásenie elektronickej aukcie, správca s poukazom na ustanovenie §8aa ods.6 zákona vykoná elektronickú aukciu.

Východisková cena v elektronickej aukcii bude s poukazom na ustanovenie § 8ab ods.1 Zákona o správe majetku štátu najvyššia cenová ponuka vo výške 142.800,- €.

Správca zašle úspešným uchádzačom výzvu na účasť v elektronickej aukcii s uvedením všetkých náležitostí v zmysle ustanovenia § 8ab ods. 2 Zákona o správe majetku štátu.

V Lužiankach dňa 28.11.2022

Zapísala : JUDr. Sylvia Cabadajová

Ing. Adriana Čeligová – predseda komisie ......................................................

JUDr. Sylvia Cabadajová – člen komisie ......................................................

Ing. Lucia Korgová – člen komisie .......................................................